### Beslutninger

Fremsendes til Teknisk Udvalg til behandling i henhold til beslutning i byrådets møde den 22. februar 2023.

###

Mindre investeringer i trafikal infrastruktur i 2023 og status på særskilte anlægsbevillinger til store infrastrukturprojekter i perioden 2023-2026.

### Resume

Med indstillingen præsenteres anlægsprogrammet for trafikal infrastruktur 2023-2026. Forslaget omfatter udmøntning af kapitalbevillinger til planlagte mindre projekter i 2023, samt status på særskilte anlægsbevillinger til store infrastrukturprojekter i 2023-2026.

Udmøntningen af de planlagte mindre projekter, er baseret på en længere proces i Teknik og Miljø og et samarbejde med de 35 fællesråd for de respektive områder.

Bruttorammen for anlægsprogrammet for de fire år er 1.180 mio. kr. (2022-priser), inkl. overførsler fra forventet regnskab 2022. Heraf forventes 239 mio. kr. at ligge i 2023, hvoraf 53 mio. kr. er til udmøntning af mindre an-lægsprojekter. Nettorammen for 2023-26 er på 1.168 mio. kr.

Som en del af delprogrammet Byggeri og Byudvikling i [adresse] arbejder Teknik og Miljø med at implementere de frivillige bæredygtigsklasser i byggeriet samt øge andelen af genbrug i anlægsbranchen. Dette gælder også på anlægsområdet, hvor Teknik og Miljø samarbejder med producenter for at få udviklet materialer med et mindre CO2 aftryk. Herudover afprøves også beregningsværktøjet “Infra LCA” i forbindelse med blandt andet anlægsprogrammet for trafikal infrastruktur.

Teknik og Miljø anmoder samtidig om bemyndigelse til at gennemføre åstedsforretninger for projekterne i anlægs-program 2023.

### Beslutningspunkter

Det indstilles:

At 1) Kapitalbevillingerne for 2023 til mindre anlægsprojekter, jf. afsnit 5, udmøntes som foreslået jf. bilag 2 og 4.

At 2) At der fra de afsatte midler vedr. sikre skoleveje i budgetforlig 2020-2023 udmøntes 4 mio. kr.

At 3) At der udmøntes 2,5 mio. vedr. støjhandlingsplan fra budgetforlig 2020-2023, samt at dertilhørende an-lægsbevilling med rådighedsbeløb godkendes.

At 4) Teknik og Miljø bemyndiges til at gennemføre åstedsforretninger eller frivillige aftaler for anlægsprojekterne i det aktuelle anlægsprogram 2023 for trafikal infrastruktur.

At 5) Anlægsprogrammet for trafikal infrastruktur for årene 2023-2026 tages til efterretning, både for større anlæg på særskilte anlægsbevillinger jf. bilag 1 samt mindre anlæg via kapitalbevillinger jf. bilag 2.

At 6) Byrådet tager orienteringen omkring afprøvning af nyt værktøj til infrastruktur-LCA beregninger til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 06-02-2023

Christine Paulsen: 5

Fremsendes til [adresse] med bemærkning, at Magistraten i mødet den 6. februar 2023 anbefaler, at byrådet tiltræder Magistratsafdelingen for Teknik og Miljøs indstilling af 26. januar 2023.

Ole Simonsen tog forbehold.

Der blev udtrykt tilfredshed med den store fokus på klima og tilgangen med LCA-beregningen. Det præciseres hvad det er for syv projekter, der forventes udskudt til [adresse]. Det kan være relevant at arbejde med kommunens CO2 skyggepris i forbindelse med kommende udbud.

Notat om rundkørsel Keld Steffensen eftersendes.